Datum: 22.4.2024

**SPOŠTOVANI STARŠI**

Želimo vas obvestiti, da smo v našem vrtcu zaznali pojav **OSLOVSKEGA KAŠLJA**.

Gre za nalezljivo bolezen dihal, ki se prenaša s kapljicami iz zraka. Bolezen se v začetku lahko kaže kot prehlad, bolnik ima povišano telesno temperaturo, kasneje se običajno razvije v dražeč kašelj v napadih, ki lahko trajajo več tednov.

**V kolikor bi pri otroku zaznali bolezenske znake vam svetujemo, da otrok ostane doma in da obiščete osebnega zdravnika**, ki bo ugotovil ali gre za oslovski kašelj ali ne, ter vam svetoval glede zdravljenja in morebitnega cepljenja proti oslovskem kašlju.

Vljudno vas prosimo, da o morebitno potrjeni bolezni, obvestite vzgojiteljico v vašem oddelku.

V vrtcu izvajamo splošne preventivne ukrepe za preprečevanje širjenja bolezni, ki se širijo s kapljicami:

* higiena kašlja,
* umivanje rok,
* mokro čiščenje površin in
* pogosto zračenje prostorov.

Hvala, ker skupaj z nami skrbite za dobrobit vaših in naših malčkov.

Zdravi otroci so srečni otroci!

**Kolektiv Vrtca Otona Župančiča Maribor**